Lielbornes muiža

Lielbornes muižas () kungu māja atrodas Daugavas ielejas kreisajā krastā Augšdaugavas novada Salienas pagasta Lielbornē. Muiža piederēja Etingeniem, no 1896. gada Freitāgu - Loringhofenu dzimtai.

 Vēsture 
1729. gadā Lielbornes un Mazbornes muižas atdalīja no Bornes (Vecbornes) muižas. 1820. gadā no Lielbornes muižas atdalīja Karolīnes muižu (Karolinenhof).Heinz von zur Mühlen. Baltisches historisches Ortslexikon, 2. daļa, 85 lpp. 
Senākā Lielbornes muižas kungu māja sastāvēja no vecās ēkas un jaunās ēkas, kas bija celta klasicisma stilā. 19. gadsimta beigās un 20. gadsimta sākumā jaunākā daļa paplašināta un pārbūvēta tam laikam Sēlijā populārajā "vasarnīcu stilā". 1902. gadā izdotajā ceļojumu aprakstā minēts, ka "kungu māja ir gaumīgi izveidota un atrodas paugurainā apvidū parka vidū. Tajā glabājas greznas mēbeles ar antikvāru vērtību".G. Heine. Meine Fuss-Tour durch Kurland: Reiseschilderungen und Erlebnisse. 1902, 43 lpp. 
1899. gadā Lielbornes muižā dzimis Vesels fon Freitāgs-Loringhofens (Wessel Freiherr Freytag von Loringhoven; 1899—1944), kas piedalījās atentāta rīkošanā pret Ādolfu Hitleru 1944. gada 20. jūlijā.
Pēdējais muižas īpašnieks bijis Frīdrihs Sellins. Pēc 1920. gada agrārās reformas bijušajā muižas kungu mājā iekārtoja Salienas pamatskolu.1927. gada attēls no www.zudusilatvija.lv

Lielbornes muižas kungu mājā šobrīd rit renovācijas un restaurācijas darbi. Lielbornes muižas parks šobrīd jau ir daļēji atjaunots, kurā pieejamas 2 km garas pastaigu takas un atvērts apmeklētājiem no 1. maija līdz 30. septembrim bez maksas. No pārējām muižas ēkām saglabājusies t.s. vecā pils un saimniecības ēkas.Muižas t.s. vecā pilsMuižas ēkas jaunākās daļas attēls mūsdienās No tuvējām dzirnavām palikušas tikai drupas un aizsprosts.

 Atsauces 

Kategorija:Muižas Latvijā
Kategorija:Salienas pagasts